Up-869/04
Datum: 2005-04-21T00:00:00.000+02:00
ecli: ECLI:SI:USRS:2005:Up.869.04
vrsta: posamični akt
zadeva: ustavna pritožba
objavljeno: Neobjavljeno | 21.04.2005
dokument: US24547
akt: Ustavna pritožba A. A. zoper sodbo Vrhovnega sodišča št. VIII Ips 4/2004 z dne 14. 9. 2004 v zvezi s sodbo Višjega delovnega in socialnega sodišča št. Pdp 922/2002 z dne 3. 10. 2003 in s sodbo Delovnega sodišča v Mariboru št. Pd 938/97 z dne 25. 2. 2002
resitev: zavrženje
izrek: Ustavna pritožba A. A. zoper sodbo Vrhovnega sodišča št. VIII Ips 4/2004 z dne 14. 9. 2004 v zvezi s sodbo Višjega delovnega in socialnega sodišča št. Pdp 922/2002 z dne 3. 10. 2003 in s sodbo Delovnega sodišča v Mariboru št. Pd 938/97
stavek: Ustavno pritožbo, vloženo po izteku zakonsko določenega roka, Ustavno sodišče zavrže.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.1, Zakon o Ustavnem sodišču [ZUstS]
datum_vloge: 2004-12-27T23:00:00.000Z
datum_odlocitve: 2005-04-20T22:00:00.000Z

# Up-869/04 - 6

21. 4. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 31. marca 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

Ustavna pritožba A. A. zoper sodbo Vrhovnega sodišča št. VIII Ips 4/2004 z dne 14. 9. 2004 v zvezi s sodbo Višjega delovnega in socialnega sodišča št. Pdp 922/2002 z dne 3. 10. 2003 in s sodbo Delovnega sodišča v Mariboru št. Pd 938/97 z dne 25. 2. 2002 se zavrže.

## OBRAZLOŽITEV

Pritožnik je dne 27. 12. 2004 vložil ustavno pritožbo zoper sodno odločbo, navedeno v izreku.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po podatkih, ki jih je Ustavnemu sodišču poslalo Delovno sodišče v Mariboru, je bila pritožnikovemu pooblaščencu izpodbijana sodba Vrhovnega sodišča vročena dne 5. 10. 2004. Kadar ima namreč stranka v postopku pooblaščenca, se pisanja vročajo njemu, če ni z zakonom izrecno drugače določeno (prvi odstavek 137. člena Zakona o pravdnem postopku, Uradni list RS, št. 26/99 in nasl. – v nadaljevanju ZPP). Sodne odločbe se vročajo osebno stranki (prvi odstavek 142. člena ZPP), za veljavno osebno vročitev pa se šteje tudi vročitev pooblaščencu stranke (sedmi odstavek 142. člena ZPP). Od dne 6. 10. 2004 je torej začel teči 60 dnevni rok za vložitev ustavne pritožbe, ki se je, glede na to, da je bila zadnji dan roka sobota, iztekel dne 6. 12. 2004. Ustavna pritožba, vložena dne 27. 12. 2004, je torej prepozna, zato jo je Ustavno sodišče zavrglo.

Senat Ustavnega sodišča je sprejel ta sklep na podlagi 1. alineje prvega odstavka 55. člena Zakona o Ustavnem sodišču (v nadaljevanju ZUstS) in na podlagi prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan